PMIndiaData/PMIndiaSum huggingface dataset:
చెన్నై మెట్రో రైలు ప్రాజెక్ట్ ఫేజ్‌-1లోని కారిడార్‌-1 విస్త‌ర‌ణ ప్ర‌తిపాద‌న‌కు కాబినెట్ ఆమోదం

చెన్నై మెట్రో రైలు ప్రాజెక్ట్ ఫేజ్‌-1లోని కారిడార్‌-1 విస్త‌ర‌ణ ప్ర‌తిపాద‌న‌కు ప్ర‌ధాని శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రి మండ‌లి ఎక్స్ పోస్ట్ ఫ్యాక్టో ఆమోదం తెలిపింది. వ్యాష‌ర్‌మ్యాన్ పేట్ నుంచి విమ్ కో న‌గ‌ర్ వ‌రకు మెట్రో రైలు మార్గాన్ని నిర్మిస్తారు. ఇది 9.051 కిలోమీట‌ర్లు పొడ‌వు వుంటుంది. దీని కోసం అయ్యే వ్య‌యం రూ. 3770 కోట్లు. ఈ ప్రాజెక్టు నిర్మాణాన్ని భార‌త ప్ర‌భుత్వ ఎస్ పి వి, త‌మిళ‌నాడు ప్ర‌భుత్వం క‌లిసి నిర్మిస్తాయి. చెన్నై మెట్రో రైల్ లిమిటెడ్ లో ఇరు సంస్థ‌ల‌కు 50:50 ఈక్విటీ ఉంది. షెడ్యూల్ ప్ర‌కారం ఈ ప్రాజెక్ట్ 2018 నాటికి పూర్తి కావాలి. ఈ విస్త‌ర‌ణ‌వ‌ల్ల ప్ర‌జా ర‌వాణ మెరుగ‌వుతుంది. పారిశ్రామిక కార్మికులు ఎక్కువ‌గా నివ‌సించే ప్రాంతాన్నుంచి న‌గ‌రంలో వ్యాపార కార్య‌క‌లాపాలు ఎక్కువ‌గా ఉండే ప్రాంతానికి ర‌వాణా సౌక‌ర్యం ఏర్ప‌డుతుంది. త‌ద్వారా వారి ఉపాధి మెరుగ‌వుతుంది. ఈ ప్రాజెక్టు మొత్తం వ్య‌యంలో భార‌త ప్ర‌భుత్వ వాటా రూ.713 కోట్లు. త‌మిళ‌నాడు ప్ర‌భుత్వ వాటా రూ.916 కోట్లు. త‌మిళ‌నాడు ప్ర‌భుత్వ వాటాలో స్థ‌ల , ఆర్ అండ్ ఆర్ విలువ ఉంటుంది. ఇది రూ. 203 కోట్లు. మిగ‌తా మొతం రూ. 2141 కోట్ల‌ను బ‌హుళ‌ప‌క్ష‌/ ద్వై పాక్షిక / దేశీయ నిధి సౌక‌ర్య సంస్థ‌ల‌నుంచి రుణాలుగా తీసుకుంటారు. మొద‌టి సంవ‌త్స‌రంలో ప్ర‌యాణించే ప్ర‌యాణికుల రైడ‌ర్‌షిప్‌ను 1.6 ల‌క్షలుగా అంచ‌నా వేయ‌డం జ‌రిగింది.
భారతీయ వాయు సేన మార్శల్ శ్రీ అర్జన్ సింగ్ ను ఆసుపత్రిలో పరామర్శించిన ప్రధాన మంత్రి; ఆయన త్వరగా కోలుకోవాలని ప్రధాన మంత్రి ఆకాంక్ష

ప్రధాన మంత్రి శ్రీ నరేంద్ర మోదీ ఆరోగ్యపరంగా క్లిష్టమైన స్థితిలో ఉన్న భారతీయ వాయు సేన మార్శల్ శ్రీ అర్జన్ సింగ్ ను పరామర్శించడం కోసం న్యూ ఢిల్లీ లోని ఆర్మీ హాస్పిటల్ (రిసర్చ్ అండ్ రిఫరల్) ను సందర్శించారు. ప్రధాన మంత్రి ఈ సందర్భంగా శ్రీ సింగ్ కుటుంబ సభ్యులతో కూడా భేటీ అయ్యి, శ్రీ సింగ్ త్వరగా కోలుకోవాలన్న ఆకాంక్షను వ్యక్తం చేశారు. ‘‘ఆరోగ్యపరంగా క్లిష్టమైన స్థితిలో ఉన్న భారతీయ వాయు సేన మార్శల్ శ్రీ అర్జన్ సింగ్ ను పరామర్శించడం కోసం ఆర్ & ఆర్ హాస్పిటల్ కు వెళ్లాను. ఆయన కుటుంబ సభ్యులను కూడా కలుసుకొన్నాను. భారతీయ వాయు సేన మార్శల్ శ్రీ అర్జన్ సింగ్ శీఘ్రంగా కోలుకోవాలని మేమందరం ప్రార్థించాం. వైద్యులు వారి వంతుగా ఉత్తమమైనటువంటి సేవలను అందిస్తున్నారు’’ అని ప్రధాన మంత్రి ట్విటర్ లో పేర్కొన్నారు.
చంపారణ్ లో రేపు స్వచ్ఛాగ్రహులను ఉద్దేశించి ప్రసంగించనున్న ప్ర‌ధాన మంత్రి

బిహార్ లో చంపారణ్ సత్యాగ్రహం యొక్క శతాబ్ది సమారోహం ముగింపు ఉత్సవాలను రేపు దేశ ప్రజలు జరుపుకోనుండగా వారితో ప్రధాన మంత్రి శ్రీ నరేంద్ర మోదీ కూడా పాలుపంచుకోబోతున్నారు. ఈ సందర్భంగా మోతీహారీ లో 20 వేల మంది స్వచ్ఛత రాయబారులు లేదా ‘‘స్వచ్ఛాగ్రహుల’’ ను ఉద్దేశించి ప్రధాన మంత్రి ప్రసంగిస్తారు. స్వచ్ఛాగ్రహులు కాల్బలం వంటి వారు; వీరు పల్లెల స్థాయిలో కమ్యూనిటీ అప్రోచెస్ టు శానిటేశన్ (సిఎఎస్) ను అమలుపరచేందుకు స్ఫూర్తిమూర్తులుగా వ్యవహరిస్తారన్న మాట. దేశంలో మల మూత్రాదుల విసర్జన కు తావు ఉండనటువంటి బహిరంగ ప్రదేశాలను ఏర్పరచాలన్న లక్ష్యాన్ని సాధించే దిశగా పురోగమించడంలో ఈ స్వచ్ఛాగ్రహులు కీలకమైన చోదక శక్తుల పాత్రను పోషిస్తున్నారు. నీలి మందు సేద్యాన్ని చేపట్టక తప్పని స్థితి ఎదురైన రైతుల హక్కుల కోసం బ్రిటిషు వారికి వ్యతిరేకంగా మహాత్మ గాంధీ చంపారణ్ సత్యాగ్రహాన్ని 1917 ఏప్రిల్ 10 వ తేదీ నాడు ఆరంభించింది మొదలు ఇప్పటికి ఒక శతాబ్దానికి పైగానే కాలం గడచిపోయింది. 2018 ఏప్రిల్ 10వ తేదీని- చంపారణ్ సత్యాగ్రహం యొక్క శతాబ్ది సమారోహం ముగింపు ఉత్సవాలకు గుర్తుగా- పాటించనున్నారు. దీనిని ‘‘సత్యాగ్రహ్ సే స్వచ్ఛాగ్రహ్’’ ప్రచార ఉద్యమాన్ని చేపట్టడం ద్వారా జరుపుకోబోతున్నారు. ఈ సందర్భంగా ప్రధాన మంత్రి పలు అభివృద్ధి పథకాలను కూడా ఆవిష్కరించనున్నారు.
ప్రపంచ వ్యాప్తంగా గల గుజరాతీలకు నూతన సంవత్సర ఆరంభ వేళ శుభాకాంక్ష‌లు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ప్ర‌పంచ‌ వ్యాప్తంగా ఉన్న గుజ‌రాతీల‌కు కొత్త సంవ‌త్స‌రం మొద‌ల‌వుతున్న సంద‌ర్భంగా శుభాకాంక్ష‌లు తెలిపారు. గుజ‌రాతీలు దీపావ‌ళి మ‌రుస‌టి రోజు ను కొత్త సంవ‌త్స‌రం ప్రారంభ దినంగా జ‌రుపుకొంటారు. ‘‘ప్ర‌పంచ‌ం అంత‌టా ఉన్న గుజ‌రాతీల‌ందరికీ సాల్ ముబార‌క్. రానున్న సంవ‌త్స‌రం సంతోషాన్ని, స‌మృద్ధిని ప్ర‌సాదించుగాక మరియు మీ ఆకాంక్ష‌లు నెర‌వేరే విధంగా మార్గాన్ని సుగ‌మం చేయుగాక’’ అని ప్ర‌ధాన మంత్రి త‌న సందేశంలో పేర్కొన్నారు.
4జి మొబైల్ సర్వీసులు చేరుకోనటువంటి గ్రామాల కు 26,316 కోట్ల రూపాయల మొత్తం వ్యయం తో ఆ విధమైనసేవల ను సమకూర్చడాని కి లక్షించిన ఒక ప్రాజెక్టు కు ఆమోదం తెలిపిన మంత్రిమండలి

ప్రజలు అందరికీ డిజిటల్ సేవల లభ్యం అయ్యేటట్లు చూడడం మరియు సంధానాన్ని సమకూర్చడం అనేవి ప్రభుత్వం యొక్క ‘అంత్యోదయ’ దృష్టికోణం లో ఒక అంతర్భాగం గా ఉన్నాయి. అయిదు రాష్ట్రాల లో 44 ఆకాంక్షభరిత జిల్లాల లో 7,287 గ్రామాల కు- ఏయే గ్రామాలైతే 4జి మొబైల్ సర్వీసుల కు నోచుకోలేదో – అటువంటి గ్రామాల కు ఆ యొక్క సేవల ను అందించడం కోసం ఉద్దేశించిన ఒక ప్రాజెక్టు కు ప్రభుత్వం కిందటి సంవత్సరం లో ఆమోదాన్ని తెలిపింది. ప్రధాన మంత్రి శ్రీ నరేంద్ర మోదీ 2021వ సంవత్సరం లో స్వాతంత్య్ర దినం నాడు ఇచ్చిన ప్రసంగం లో, ప్రభుత్వ పథకాలు దేశం లో అందరికీ చేరాలి అంటూ పిలుపును ఇచ్చారు. దేశవ్యాప్తం గా 4జి మొబైల్ సర్వీసులు ఇప్పటికీ చేరని అటువంటి గ్రామాల కు ఆ తరహా సేవల ను అందించడానికని మొత్తం 26,316 కోట్ల రూపాయలు వ్యయం అయ్యే ఒక ప్రాజెక్టు ను కేంద్ర మంత్రిమండలి ఈ రోజు న ఆమోదించింది. ఈ ప్రాజెక్టు సుదూర ప్రాంతాల లో మరియు దుర్గమ ప్రాంతాల లో 24,680 గ్రామాల కు 4జి మొబైల్ సర్వీసుల ను- వేటికయితే ఆ ప్రాంతాలు ఇంత వరకు నోచుకోలేదో- అందుబాటు లోకి తీసుకు రానుంది. పునరావాసం, సరికొత్త ఆవాసాలు, ప్రస్తుత ఆపరేటర్ లు అందిస్తున్న సేవల ఉపసంహరణ అనే కారణాల తో 20 శాతం గ్రామాల ను అదనం గా చేర్చుకొనేందుకు ఈ ప్రాజెక్టు లో వీలు ఉంది. దీనికి అదనం గా, కేవలం 2జి/3జి సంధాన సదుపాయాన్ని కలిగివున్నటువంటి 6,279 గ్రామాల ను 4జి కనెక్టివిటీ కి ఉన్నతీకరించడం జరుగుతుంది. ఈ ప్రాజెక్టు నుఆత్మనిర్భర్ భారత్ యొక్క 4జి టెక్నాలజీ స్టాక్ ను వినియోగించుకొంటూ బిఎస్ఎన్ఎల్ అమలుపరుస్తుంది. మరి దీనికి అయ్యే డబ్బు ను యూనివర్సల్ సర్వీస్ ఆబ్లిగేశన్ ఫండ్ నుంచి వెచ్చించడం జరుగుతుంది. ఈ ప్రాజెక్టు కు అయ్యే 26,316 కోట్ల రూపాయల వ్యయం లో మూలధనం రూపేణా చేసే ఖర్చు తో పాటు గా 5 సంవత్సరాల పాటు కార్యకలాపాల నిర్వహణ సంబంధిత వ్యయం కూడా కలిసి ఉంటుంది. బిఎస్ఎన్ఎల్ ఇప్పటికే ఆత్మనిర్భర్ భారత్ తాలూకు 4జి టెక్నాలజీ స్టాక్ ను రంగం లో మోహరించే ప్రక్రియ లో తలమునకలు గా ఉంది; ఈ 4జి టెక్నాలజీ స్టాక్ నే ఈ ప్రాజెక్టు లో కూడాను మోహరించడం జరుగుతుంది. గ్రామీణ ప్రాంతాల లో మొబైల్ కనెక్టివిటీ ని సమకూర్చాలి అనే ప్రభుత్వ దార్శనికత బాట లో ఈ ప్రాజెక్టు ఒక మహత్వపూర్ణమైనటువంటి అడుగు గా ఉంది అని చెప్పాలి. ఈ ప్రాజెక్టు మొబైల్ బ్రాడ్ బ్యాండ్ ద్వారా బ్యాంకింగ్ సేవలు, ఇ-గవర్నెన్స్ సర్వీసులు, టెలి-మెడిసిన్, టెలి-ఎడ్యుకేశన్ మొదలైన సేవల ను అందజేయడం తో పాటు ఉపాధి అవకాశాల ను సృష్టించడాన్ని కూడా ప్రోత్సహిస్తుంది.
నారీ శ‌క్తి పుర‌స్కార గ్ర‌హీత‌ల‌తో ముచ్చ‌టించిన‌ ప్ర‌ధాన‌మంత్రి శ్రీ న‌రేంద్ర మోదీ

ప్ర‌ధాన‌మంత్రి శ్రీ న‌రేంద్ర మోదీ ఈరోజు, నారీశ‌క్తి పుర‌స్కార గ్ర‌హీత‌ల‌ను క‌లుసుకుని వారితో ముచ్చ‌టించారు. ఈ సంద‌ర్భంగా మాట్లాడుతూ ప్ర‌ధాన‌మంత్రి, సేవా ప‌ర‌మో ధ‌ర్మ అన్న‌ది మ‌న సంస్కృతిలో అంత‌ర్భాగ‌మ‌ని అన్నారు. అవార్డు గ్ర‌హీత‌లు ఇత‌రుల‌కు సేవ చేయ‌డ‌మే లక్ష్యంగా త‌మ జీవితాల‌ను అంకితం చేశార‌ని అన్నారు. వీరి కృషి, వీరి సేవ‌లు ల‌బ్ధి పొందిన వారికే కాక‌, స‌మాజానికే స్ఫూర్తిదాయ‌కంగా నిలుస్తాయ‌ని, ఆయ‌న అన్నారు. దేశం ప్ర‌స్తుతం సిస్ట‌ర్ నివేదిత 150 జ‌యంతిని జ‌రుపుకుంటున్న‌ద‌ని, ఆమె నిస్వార్థ సేవ‌కు నిలువెత్తు ప్ర‌తిరూప‌మ‌ని ప్ర‌ధాని కొనియాడారు. స‌మాజ సేవకు కృషి చేయ‌డం అనేది భార‌తీయ సంస్కృతిలోనే ఇమిడి ఉన్న‌ద‌ని అంటూ ప్ర‌ధాని, ధ‌ర్మ‌శాల‌లు, గోశాల‌ల రూపంలోను, విద్యాసంస్థ‌ల రూపంలోనూ ఇది దేశ‌వ్యాప్తంగా క‌నిపిస్తుంద‌ని అన్నారు. మహిళ ,శిశు సంక్షేమ శాఖ మంత్రి శ్రీ‌మ‌తి మేన‌కా గాంధీ కూడా ఈ కార్య‌క్ర‌మంలో పాల్గొన్నారు.
భారతదేశం 400 బిలియన్ డాలర్ విలువ గల వస్తురూప ఎగుమతుల మహత్త్వాకాంక్షభరితలక్ష్యాన్ని పెట్టుకొని ఆ లక్ష్యాన్ని సాధించినందుకు రైతుల కు, నేత శ్రమికుల కు,ఎమ్ఎస్ఎమ్ఇ లకు, తయారీదారు సంస్థల కు, ఎగుమతిదారు సంస్థల కు అభినందనలు తెలిపినప్రధాన మంత్రి

భారతదేశం 400 బిలియన్ డాలర్ విలువ గల వస్తురూప ఎగుమతుల మహత్త్వాకాంక్షభరిత లక్ష్యాన్ని అనుకొన్న కాలం కంటే 9 రోజుల ముందుగానే సాధించడం తో రైతుల ను, నేత శ్రమికుల ను, ఎమ్ఎస్ఎమ్ఇ లను, తయారీదారు సంస్థల ను, ఎగుమతిదారు సంస్థల ను ప్ర‌ధాన మంత్రి శ్రీ న‌రేంద్ర మోదీ ప్రశంసించారు. ప్రధాన మంత్రి ఒక ట్వీట్ లో – ‘‘భారతదేశం 400 బిలియన్ డాలర్ విలువైన వస్తు రూప ఎగుమతుల ను సాధించాలి అనేటటువంటి ఒక మహత్త్వాకాంక్షయుక్తమైన లక్ష్యాన్ని పెట్టుకొని, మరి ఆ లక్ష్యాన్ని మొట్టమొదటి సారిగా సాధించింది. ఈ సఫలత కు గాను మన రైతుల ను, నేత శ్రమికుల ను, ఎమ్ఎస్ఎమ్ఇ లను, తయారీదారు సంస్థల ను, ఎగుమతిదారు సంస్థల ను నేను అభినందిస్తున్నాను. ఇది మన ఆత్మనిర్భర్ భారత్ ప్రయాణం లో ఒక కీలకమైనటువంటి మైలురాయి గా ఉంది. #LocalGoesGlobal’’ అని పేర్కొన్నారు.
ఎ పి టి ఎ నాలుగో విడత సంప్రతింపులలో టారిఫ్ రాయితీల మార్పిడికి మంత్రివర్గ ఆమోదం

ఏషియా పసిఫిక్ ట్రేడ్ అగ్రిమెంట్ (ఎ పి టి ఎ) మరియు సంబంధిత సవరణల లో భాగంగా జరిగిన నాలుగో విడత సంప్రతింపులలో భాగంగా మార్జిన్ ఆఫ్ ప్రిఫరెన్స్ ఆధారంగా టారిఫ్ రాయితీల మారకానికి కేంద్ర మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఏషియా పసిఫిక్ ప్రాంతంలో అభివృద్ధి చెందుతున్న సభ్యత్వ దేశాల మధ్య టారిఫ్ రాయితీల మారకం ద్వారా వాణిజ్య విస్తరణ లక్ష్యంగా ఏషియా మరియు పసిఫిక్ కోసం ఐక్య రాజ్య సమితి ఆర్థిక మరియు సామాజిక కమిషన్ (యు ఎన్ ఇ ఎస్ సి ఎ పి) ఆధ్వర్యంలో జరిగిన ప్రయత్న ఫలితమే ఏషియా పసిఫిక్ వాణిజ్య ఒప్పందం (ఎ పి టి ఎ- గతంలో బ్యాంకాక్ ఒప్పందం). ప్రస్తుతం ఎ పి టి ఎ లో ఆరు దేశాలు లేదా పాల్గొనే రాజ్యాలు (participating states- PSs) ఉన్నాయి. అవి : బంగ్లాదేశ్, చైనా, భారతదేశం, లావో పి డి ఆర్, రిపబ్లిక్ ఆఫ్ కొరియా మరియు శ్రీ లంక. ఇది ప్రిఫరెన్షియల్ వాణిజ్య ఒప్పందం కావడం వల్ల, ఎప్పటికప్పుడు జరిగే వాణిజ్య సంప్రతింపులలో వాణిజ్య వస్తువుల సంఖ్య, టారిఫ్ రాయితీల పరిధి పెరుగుతూ ఉంటాయి. ఇప్పటి వరకు మూడు విడతల వాణిజ్య సంప్రతింపులు జరిగాయి. 3వ దఫా దాకా, భారత దేశం 23.9 % మార్జిన్ ఆఫ్ ప్రిఫరెన్స్ (MoP) సగటుతో 570 టారిఫ్ లైన్‌ల మీద టారిఫ్ ప్రిఫరెన్స్‌లను అందించింది. అదనంగా 6 అంకెల ఎచ్ ఎస్ స్థాయితో (HS-Harmonized System-World Customs Organisation వస్తువులకు ఇచ్చే కోడింగ్) 39.7% MoP సగటుతో ఎల్ డి సి ( లీస్ట్ డెవలప్ డ్ కంట్రీస్) దేశాలకు 48 లైన్‌లను అందించింది. మూడవ దఫా సంప్రతింపులు అన్ని పాల్గొనే రాజ్యాలతో కలిపి, 27.2% MoP సగటుతో మొత్తంగా 4,270 వస్తువుల మీద రాయితీలు ప్రకటించాయి. 33.45% MoP సగటుతో, భారతదేశం అందించదలచుకొన్న సుంకం చెల్లించే జాతీయ టారిఫ్ లైన్‌లలో(8 అంకెల HS2012లో 3142 లైన్లు) 28.01% కు మంత్రివర్గం ఆమోదం తెలిపింది. ఎ పి టి ఎ పాల్గొనే ఏడో రాజ్యంగా మంగోలియాను చేర్చుకోవడానికి అనువుగా ఎ పి టి ఎ పీఠికలో సవరణకు కూడా మంత్రివర్గం ఆమోదం తెలిపింది. సెక్టొరల్ రూల్ ఆఫ్ ఆరిజిన్ ( అంతర్జాతీయ వాణిజ్యంలో ఒక వస్తువు మూల దేశాన్ని నిర్ణయించే సూత్రం) ఒప్పందంలో చేర్చేందుకు అవసరమైన సవరణలను కూడా మంత్రివర్గం ఆమోదించింది. త్వరలో జరగబోయే ఎ పి టి ఎ మంత్రివర్గ కౌన్సిల్ నాలుగో సభ పైన ప్రస్తావించిన నిర్ణయాలను లాంఛనంగా అమలుపరుస్తుంది.
వారాణసీ లోని జాతీయ విత్తన పరిశోధన మరియు శిక్షణ కేంద్రం (ఎన్ఎస్ఆర్ టిసి) కేంపస్ లో అంతర్జాతీయ వరి పరిశోధన సంస్థ (ఐఆర్ఆర్ఐ), దక్షిణ ఆసియా ప్రాంతీయ కేంద్రం (ఐఎస్ఎఆర్ సి) ఏర్పాటుకు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం వారాణసీ లోని జాతీయ విత్తన పరిశోధన మరియు శిక్షణ కేంద్రం (ఎన్ఎస్ఆర్ టిసి) వద్ద అంతర్జాతీయ వరి పరిశోధన సంస్థ (ఐఆర్ఆర్ఐ), దక్షిణ ఆసియా ప్రాంతీయ కేంద్రం (ఐఎస్ఎఆర్ సి) ఏర్పాటుకు ఆమోదం తెలిపింది. ఈ ప్రతిపాదనలో భాగంగా, వారణాసి లో ధాన్యం విలువను పెంచే ఒక సమర్ధమైన కేంద్రాన్ని నెలకొల్పుతారు. ఇందులో ధాన్యం మరియు గడ్డి లో భారీ లోహాల నాణ్యత మరియు స్థాయిని నిర్ణయించే సామర్ధ్యంతో ఒక ఆధునిక, ప్రగతిశీల ప్రయోగశాల కూడా కలిసివుంటుంది. దేశవ్యాప్తంగా ధాన్యం విలువను నిర్ధారించే భాగస్వాములకు అవసరమైన సామర్ధ్య నిర్మాణాన్ని కూడా ఈ కేంద్రం చేపడుతుంది. తూర్పు భారతదేశం లో ప్రప్రథమ అంతర్జాతీయ కేంద్రంగా రూపుదిద్దుకోగల ఈ సంస్థ, ఈ ప్రాంతంలో బియ్యం ఉత్పత్తిని పెంపొందించి, స్థిరీకరించడంలో ప్రముఖ పాత్రను పోషిస్తుంది. తూర్పు భారతదేశంలోనూ, ఇదేవిధమైన వాతావరణ పరిస్థితులు నెలకొని ఉన్న ఇతర దక్షిణాసియా మరియు ఆఫ్రికా దేశాలలోనూ ఆహార పదార్ధాల ఉత్పత్తి, నైపుణ్యాభివృద్ధికి ఈ కేంద్రం ఒక వరం కాగలదని ఆశిస్తున్నారు. ఐఎస్ఎఆర్ సి నుండి లభించే ప్రయోజనాలు ధాన్యంలో ప్రత్యేక రకాలను అభివృద్ధి చేయడానికి వీలుగా భారతదేశంలో అపారంగా ఉన్న జీవ వైవిధ్యాన్ని వినియోగించుకోడానికి ఈ కేంద్రం సహాయపడుతుంది. భారతదేశంలో, ఒక్కొక్క హెక్టారుకు అధిక సరాసరి దిగుబడి, మెరుగైన పోషక విలువలు సాధించేందుకు ఇది సహాయపడుతుంది. భారతదేశంలో నెలకొన్న ఆహార మరియు పోషక భద్రతా సమస్యలను కూడా ఇది పరిష్కరిస్తుంది. దేశంలో విలువ ఆధారితమైన ఆహార విధానాన్ని అమలుచేయడానికి ఈ కేంద్రం మద్దతిస్తుంది. ఈ సంస్థ, రైతులకు వృథాను తగ్గించి, విలువను పెంచి, అధిక ఆదాయాన్ని సమకూరుస్తుంది. దక్షిణాసియా, ఆఫ్రికా దేశాలతో పాటు, తూర్పు భారతదేశంలోని రైతులు ప్రధానంగా ఈ కేంద్రం ద్వారా ప్రయోజనం పొందుతారు. ఐఎస్ఎఆర్ సి నిర్వహణ అంతర్జాతీయ వరి పరిశోధన సంస్థ (ఐఆర్ఆర్ఐ) కు చెందిన ధర్మకర్తల మండలి ఐఆర్ఆర్ఐ సిబ్బందిలో ఒక తగిన సభ్యుడిని డైరెక్టర్ గా నియమిస్తుంది. ఐఆర్ఆర్ఐ ట్రస్టీల బోర్డు ఆధ్వర్యంలో ఐఎస్ఎఆర్ సి పనిచేస్తుంది. సమన్వయ సంఘానికి ఐఆర్ఆర్ఐ డైరెక్టర్ జనరల్ అధ్యక్షునిగాను, భారత ప్రభుత్వ వ్యవసాయం, సహకారం, రైతుల సంక్షేమ విభాగం (డిఎసి & ఎఫ్ డబ్ల్యు) కార్యదర్శి సహ అధ్యక్షునిగాను ఉంటారు. ఈ సంఘానికి ఇతర సభ్యులుగా ఐసిఎఆర్, డిప్యూటీ డైరెక్టర్ జనరల్ (పంటల శాస్త్రం); ఎన్ఎస్ఆర్ టిసి, డైరెక్టర్ ; భారతదేశంలో ఐఆర్ఆర్ఐ ప్రతినిధి ; ఉత్తరప్రదేశ్ ప్రభుత్వ ప్రతినిధి ; నేపాల్, బంగ్లాదేశ్ ప్రభుత్వాల ప్రతినిధులతో పాటు ప్రయివేటు రంగ ప్రతినిధులు ఉంటారు. ఈ కేంద్రం ఏర్పాటుకు డిఎసి&ఎఫ్ డబ్ల్యు మరియు ఐఆర్ఆర్ఐ, ఫిలిప్పీన్స్ ల మధ్య ఒక అవగాహనపూర్వక ఒప్పందం పై సంతకాలు జరుగుతాయి. ప్రయోగ శాలలకు, కార్యాలయాలకు, శిక్షణా తరగతులకు మొదలైన వాటికి స్థలంతో పాటు అనుబంధ మౌలిక సదుపాయాలూ మరియు భూమిని వారాణసీ లోని ఎన్ఎస్ ఆర్ టిసి వద్ద డిఎసి&ఎఫ్ డబ్ల్యు కేటాయిస్తుంది.
భారత్ – స్వీడన్ వర్చువల్ సమ్మిట్

భారత ప్రధాన మంత్రి శ్రీ నరేంద్ర మోదీమరియు స్వీడన్ ప్రధానమంత్రి గౌరవనీయులు స్టీఫన్ లోఫ్వెన్ ఈ రోజు దృశ్యమాధ్యమం ద్వారా సమావేశమయ్యారు. ఈ సందర్భంగా, వారు ద్వైపాక్షిక సమస్యలతో పాటు పరస్పర ప్రయోజనకరమైన ఇతర ప్రాంతీయ, బహుపాక్షిక సమస్యలపై చర్చించారు. మార్చి, 3వ తేదీన జరిగిన హింసాత్మక దాడి నేపథ్యంలో స్వీడన్ ప్రజలతో ప్రధానమంత్రి మోదీ సంఘీభావం తెలిపారు. ఈ దాడిలో గాయపడినవారు త్వరగా కోలుకోవాలని ఆయన ప్రార్థించారు. ప్రధమ భారత-నార్డిక్ సదస్సు కోసం, 2018 లో తమ స్వీడన్ పర్యటనను ప్రధానమంత్రి ఈ సందర్భంగా గుర్తు చేసుకున్నారు. అదేవిధంగా, 2019 డిసెంబర్ లో గౌరవనీయులు స్వీడన్ రాజు మరియు స్వీడన్ రాణి దంపతుల భారత పర్యటనను కూడా ప్రధానమంత్రి గుర్తుచేశారు. భారత, స్వీడన్ దేశాల మధ్య దీర్ఘకాలిక సన్నిహిత సంబంధాలు – ప్రజాస్వామ్యం, చట్ట పాలన, బహుత్వవాదం, సమానత్వం, వాక్ స్వాతంత్య్రం మరియు మానవ హక్కులపై గౌరవం వంటి భాగస్వామ్య విలువలపై ఆధారపడి ఉన్నాయని ఇరువురు నాయకులు నొక్కిచెప్పారు. బహుపాక్షికత, నియమాల ఆధారిత అంతర్జాతీయ విధానం, ఉగ్రవాదాన్ని ఎదుర్కోవడంతో పాటు, శాంతి, భద్రతల కోసం పనిచేయడం కోసం వారి బలమైన నిబద్ధత గురించి కూడా ఇద్దరు నాయకులు పునరుద్ఘాటించారు. యూరోపియన్ యూనియన్ మరియు ఈ.యు. దేశాలతో భారతదేశ భాగస్వామ్యం పెరుగుతున్నట్లు వారు గుర్తించారు. భారత, స్వీడన్ దేశాల మధ్య విస్తృతంగా కొనసాగుతున్న ఒప్పందాలను ఇరువురు నాయకులు సమీక్షించారు. అదేవిధంగా, 2018 లో ప్రధానమంత్రి మోదీ స్వీడన్ పర్యటన సందర్భంగా అంగీకరించిన సంయుక్త కార్యాచరణ ప్రణాళిక, సంయుక్త ఆవిష్కరణల భాగస్వామ్యం అమలుపై కూడా వారు సంతృప్తి వ్యక్తం చేశారు. ఈ భాగస్వామ్య ఒప్పందాల కింద ఇతివృత్తాలను మరింత వైవిధ్యపరిచే మార్గాలను వారు అన్వేషించారు. అంతర్జాతీయ సౌర కూటమి (ఐ.ఎస్.ఏ) లో చేరాలని స్వీడన్ తీసుకున్న నిర్ణయాన్ని ప్రధానమంత్రి మోదీ స్వాగతించారు. 2019, సెప్టెంబర్ లో న్యూయార్క్‌లో జరిగిన ఐక్యరాజ్యసమితి వాతావరణ కార్యాచరణ సదస్సు సందర్భంగా ప్రారంభమైన – భారత-స్వీడన్ ఉమ్మడి ప్రారంభ చర్య – "లీడర్‌షిప్ గ్రూప్ ఆన్ ఇండస్ట్రీ ట్రాన్సిషన్ (లీడ్ఐటి)" లో పెరుగుతున్న సభ్యత్వాల గురించి కూడా ఇరువురు నాయకులు చర్చించారు. టీకాలు వేయడంతో సహా, కోవిడ్-19 పరిస్థితిపై ఇరువురు నాయకులు చర్చించారు. అన్ని దేశాలలో టీకాలు అత్యవసరంగా, సరసమైన ధరల్లో అందుబాటులో ఉంచవలసిన అవసరాన్ని కూడా వారు నొక్కి చెప్పారు.
ప్ర‌ధాన మంత్రి మణిపూర్ ప్రజలకు రాష్ట్ర అవతరణ దిన శుభాకాంక్షలు తెలిపార

ప్ర‌ధాన మంత్రి శ్రీ న‌రేంద్ర మోదీ మణిపూర్ ప్రజలకు వారి రాష్ట్ర అవతరణ దినం సందర్భంగా శుభాకాంక్షలు తెలిపారు. “మణిపూర్ ప్రజలకు ఇవే రాష్ట్ర అవతరణ దిన శుభాభినందనలు. మణిపూర్ సంతోషం, సమృద్ధి లతో అలరారుతుందని నేను ఆశిస్తున్నాను” అని ప్రధాన మంత్రి తన సందేశంలో పేర్కొన్నారు.
సోమనాథ్ ట్రస్ట్ సమావేశంలో పాల్గొన్న ప్రధాన మంత్రి

న్యూఢిల్లీలో ఈ రోజు సోమనాథ్ ట్రస్ట్ సమావేశాన్ని నిర్వహించారు. శ్రీ కేశూభాయ్ పటేల్ అధ్యక్షతన జరిగిన ఈ సమావేశానికి ప్రధాన మంత్రి శ్రీ నరేంద్ర మోదీ, శ్రీ ఎల్ .కె. అద్వానీ, శ్రీ హర్ష వర్ధన్ నియోతియా, ఇంకా పి.కె. లాహిరి లు ట్రస్టీ ల హోదాలో హాజరయ్యారు. ట్రస్టు శ్రీ కేశూభాయ్ పటేల్ ను 2016 సంవత్సరానికి ట్రస్టు ఛైర్మన్ గా తిరిగి నియమించింది. శ్రీ అమిత్ షా ను దివంగత శ్రీ ప్రసన్నవదన్ మెహతా స్థానంలో ట్రస్టీగా నియమించింది. కాగా, శ్రీ రాజన్ కిలాచంద్ రాజీనామా చేశారు. ప్రధాన మంత్రి సోమనాథ్ ఆలయాన్ని మత సంబంధమైన ముఖ్య పర్యటక స్థలంగా తీర్చి దిద్దవలసిన అవసరం ఎంతైనా ఉందని స్పష్టం చేశారు. అక్కడ ఒక సభాభవనాన్ని, అత్యాధునిక వర్చుయల్ మ్యూజియాన్ని నిర్మించాలని కూడా ఆయన సూచించారు. ఈ సందర్భంగా, సోమనాథ్, దియూ, గీర్ లయన్ సఫారీ లను కలుపుతూ వెళ్లే ఒక టూరిస్ట్ సర్క్యూట్ ను ఏర్పాటు చేయాలని కూడా ప్రధాని సలహా ఇచ్చారు. పర్యటకులను ఆకర్షించే మరిన్ని ప్రదేశాలను సైతం జత చేయాలని ట్రస్టు నిర్ణయించింది.
సౌదీ అరేబియా రాజుకు ప్ర‌ధాని శ్రీ నరేంద్ర మోదీ కానుక

కేర‌ళ‌లోని చెర‌మాన్ జుమా మ‌సీదును ప్ర‌తిఫ‌లించేలా, బంగారు తాప‌డంతో త‌యారు చేసిన కానుక‌ను ఈ రోజున ప్ర‌ధాని శ్రీ న‌రేంద్ర మోదీ, హిస్ మెజెస్టీ కింగ్ సాల్మ‌న్ బిన్ అబ్దుల్ అజీజ్‌ అల్ సౌద్ కు బ‌హుక‌రించారు. కేర‌ళ రాష్ట్రం త్రిసూర్‌లో క్రీస్తు శ‌కం 629లో అర‌బ్ వ్యాపార‌స్తులు చెరమాన్ జుమా మ‌సీదును నిర్మించారు. భార‌త‌దేశం, సౌదీ అరేబియాల మధ్య‌న అనాదిగా కొన‌సాగుతున్న వ్యాపార వాణిజ్య సంబంధాల‌కు ఈ మ‌సీదు ప్ర‌తీక‌గా నిలుస్తోంది. చెర రాజుగా పేరొందిన చెర‌మాన్ పెరుమాల్ ప‌విత్ర ప్ర‌వ‌క్త కాలంనాటివాడని మౌఖిక సంప్ర‌దాయాల ప్ర‌కారం తెలుస్తోంది. ఆయ‌న ప‌విత్ర ప్ర‌వ‌క్త‌ను మ‌క్కాలో క‌లుసుకున్న త‌ర్వాత ఇస్లాం మ‌తాన్ని స్వీక‌రించిన‌ట్టుగా ప్ర‌తీతి. కొన్ని సంవ‌త్స‌రాల త‌ర్వాత చెర‌మాన్ పెరుమాల్ త‌న స్నేహితులు మాలిక్ బిన్ దీనార్‌, మాలిక్ బిన్ హ‌బీబ్ ల ద్వారా మ‌ల‌బారులోని త‌న బంధువులు, పాల‌నాధికారుల‌తో ఉత్త‌ర ప్ర‌త్యుత్త‌రాలు కొన‌సాగించారు. త‌ద్వారా కొడంగ‌లూరులో మ‌సీదు నిర్మించుకోవ‌డానికి వీలుగా స్థానిక రాజులు అనుమ‌తినివ్వ‌డం జ‌రిగింది. ఈ మ‌సీదులో పురాత‌న‌మైన తైల దీపాన్ని చూడ‌వ‌చ్చు. వేయి సంవ‌త్స‌రాల వ‌య‌సుగ‌ల ఈ దీపం నిరంత‌రం వెలుగుతూనే ఉంటుంది. అన్ని మతాల‌కు చెందిన వారు ఈ మ‌సీదును సంద‌ర్శించి తైలాన్ని కానుక‌గా స‌మ‌ర్పించుకుంటూ ఉంటారు.
రాష్ట్రపతి భవన్ లో గ్రంథావిష్కరణ కార్యక్రమానికి హాజరైన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు రాష్ట్రపతి భవన్ లో జరిగిన ఒక గ్రంథావిష్కరణ కార్యక్రమానికి హాజరయ్యారు. “రాష్ట్రపతి భవన్ : ఫ్రమ్ రాజ్ టు స్వరాజ్” పేరిట ఒక పుస్తకాన్ని ఆయన విడుదల చేసి, ఆ గ్రంథం మొదటి ప్రతిని రాష్ట్రపతికి ప్రదానం చేశారు. ఈ సందర్భంగా ప్రధాన మంత్రి మాట్లాడుతూ, రాష్ట్రపతి శ్రీ ప్రణబ్ ముఖర్జీకి ఆయన పుట్టిన రోజును పురస్కరించుకొని శుభాకాంక్షలు తెలిపారు. ప్రధాన మంత్రి పదవిని తాను స్వీకరించిన తొలి నాళ్లలో రాష్ట్రపతి శ్రీ ముఖర్జీ అందించిన మార్గదర్శకత్వాన్ని శ్రీ మోదీ గుర్తుచేసుకొన్నారు. రాష్ట్రపతి శ్రీ ముఖర్జీ కి ఉన్న చిరకాలానుభవం నుండి దేశం నిరంతరాయంగా లాభపడగలదంటూ శ్రీ మోదీ ఆశాభావం వ్యక్తం చేశారు. రాష్ట్రపతి శ్రీ ప్రణబ్ ముఖర్జీతో కలిసి పనిచేసే మరియు ఆయన నుండి నేర్చుకొనే చక్కని అదృష్టం తనకు దక్కిందని ప్రధాన మంత్రి అన్నారు. ఈ రోజు విడుదలైన మూడు పుస్తకాలూ రాష్ట్రపతి భవన్ చరిత్ర, అందులో నివాసం ఉన్న వ్యక్తుల జీవనం మరియు వారు సాగించిన కార్యకలాపాలు సహా వివిధ అంశాలను గురించిన సమగ్ర అంతర్ దృష్టిని అందజేశాయని ప్రధాన మంత్రి అన్నారు. సమాచార ప్రసార మంత్రిత్వ శాఖ కార్యదర్శి శ్రీ అజయ్ మిత్తల్ “ఫ్రమ్ రాజ్ టు స్వరాజ్” గ్రంథావిష్కరణకు సహకరించారు. ఈ మూడు గ్రంథాలనూ సమాచార ప్రసార మంత్రిత్వ శాఖ కు చెందిన ప్రచురణల విభాగం ప్రచురించింది.
‘ప్ర‌గ‌తి’ 32వ ముఖాముఖి స‌మావేశాని కి అధ్య‌క్ష‌త వ‌హించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2020వ సంవ‌త్స‌రం లో ఈ రోజు న జ‌రిగిన మొదటి ‘ప్రగతి’ స‌మావేశాని కి అధ్య‌క్ష‌త వ‌హించారు. కేంద్ర ప్రభుత్వం మరియు రాష్ట్ర ప్రభుత్వాల ప్రమేయం ఉన్నటువంటి ఐసిటి ఆధారిత మల్టి-మోడల్ ప్లాట్ ఫార్మ్ ఫర్ ప్రొ-యాక్టివ్ గవర్నెన్స్ ఎండ్ టైమ్ లీ ఇంప్లిమెంటేశన్ (పిఆర్ఎజిఎటిఐ.. ‘ప్రగతి’) మాధ్య‌మం ద్వారా ప్ర‌ధాన మంత్రి పాలుపంచుకొన్న ముప్పై రెండో ముఖాముఖి స‌మావేశం ఇది. నేటి ‘ప్రగతి’ స‌మావేశం లో భాగం గా ప్ర‌ధాన మంత్రి మొత్తం ప‌ద‌కొండు అంశాల ను చ‌ర్చించారు. వాటి లో తొమ్మిది అంశాలు జాప్యం జ‌రిగిన ప‌థ‌కాల కు సంబంధించిన‌వి. ఈ తొమ్మిది ప‌థ‌కాల విలువ 24,000 కోట్ల రూపాయ‌ల‌ కు పైనే. ఈ ప‌థకాలు తొమ్మిది రాష్ట్రాలు.. ఒడిశా, తెలంగాణ‌, మ‌హారాష్ట్ర, ఝార్‌ ఖండ్‌, బిహార్‌, క‌ర్నాట‌క‌, ఆంధ్ర ప్ర‌దేశ్‌, కేర‌ళ‌, ఉత్త‌ర్ ప్ర‌దేశ్.. లో విస్తరించివున్నాయి. అంతే కాదు వీటి తో మూడు కేంద్ర మంత్రిత్వ శాఖల కు కూడా సంబంధం ఉంది. వీటి లో రైల్వేల మంత్రిత్వ శాఖ కు చెందిన‌వి మూడు, రహదారి రవాణా మరియు హైవేల మంత్రిత్వ శాఖ‌కు చెందిన‌ అయిదు పథకాలకు తోడు పెట్రోలియం మ‌రియు స‌హ‌జ‌వాయువు మంత్రిత్వ శాఖ కు చెందిన ఒక ప‌థ‌కం కూడా ఉంది. బీమా ప‌థ‌కాలు- పిఎంజెజెబివై, ఇంకా పిఎంఎస్‌బివై ల పురోగ‌తి ని స‌మీక్ష‌ించడమైంది ఈ స‌మావేశం లో ఆర్థిక సేవ‌ల విభాగం ప‌రిధి లోని బీమా ప‌థ‌కాలైన.. ‘ప్ర‌ధాన మంత్రి జీవ‌న్ జ్యోతి బీమా యోజ‌న’ (పిఎంజెజెబివై) మ‌రియు ‘ప్ర‌ధాన మంత్రి సుర‌క్షా బీమా యోజ‌న’ (పిఎంఎస్‌బివై) ల‌కు సంబంధించిన ఫిర్యాదుల పట్ల స్పంద‌న ను ప్ర‌ధాన మంత్రి స‌మీక్షించారు. ఇ- గ‌వ‌ర్నెన్స్ ద్వారా స‌మ‌ర్ధ‌మైన పోలీసింగ్ కు సంబంధించిన స‌మ‌గ్ర మ‌రియు స‌మీకృత వ్య‌వ‌స్థ ‘క్రైమ్ అండ్ క్రిమిన‌ల్ ట్రాకింగ్ నెట్ వ‌ర్క్ ఎండ్ సిస్ట‌మ్స్’ (సిసిటిఎన్ఎస్‌) ప్రాజెక్టు ఏ విధం గా పురోగ‌మిస్తోందో ప్ర‌ధాన మంత్రి స‌మీక్షించారు. మునుప‌టి ముప్పై ఒక్క ‘ప్రగతి’ స‌మావేశాల లో ప్ర‌ధాన మంత్రి మొత్తం 12.30 ల‌క్ష‌ల కోట్ల రూపాయ‌ల పెట్టుబ‌డి తో కూడిన 269 ప‌థ‌కాల పైన స‌మీక్ష నిర్వహించారు. అదే విధం గా 17 వేరు వేరు రంగాల కు చెందిన ప్ర‌భుత్వ కార్య‌క్ర‌మాలు మ‌రియు ప‌థ‌కాలు నలభైఏడిటి కి సంబంధించిన ఫిర్యాదుల ను ప‌రిష్క‌రించిన తీరు ను కూడా ఆయ‌న సమీక్షించారు.
స్వ‌ర్ణ ప‌త‌కం గెలుచుకొన్న భార‌తీయ మ‌హిళ‌ల టేబుల్ టెన్నిస్ జ‌ట్టును అభినందించిన ప్ర‌ధాన మంత్రి

కామ‌న్‌ వెల్త్ గేమ్స్ లో స్వ‌ర్ణ ప‌త‌కాన్ని గెలుచుకొన్న భార‌తీయ మ‌హిళ‌ల టేబుల్ టెన్నిస్ జ‌ట్టును ప్ర‌ధాన మంత్రి శ్రీ న‌రేంద్ర మోదీ అభినందించారు. ‘‘భార‌తీయ మ‌హిళ‌ల టేబుల్ టెన్నిస్ జ‌ట్టు స్వ‌ర్ణ ప‌త‌కాన్ని సాధించ‌డం చ‌రిత్రాత్మ‌కమైనదే కాక ప్ర‌శంసార్హమైనటువంటిది కూడా. జ‌ట్టు స‌భ్యుల‌కు ఇవే నా అభినంద‌న‌లు. ఈ విజ‌యాన్ని చూసి సంతోషిస్తున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.
విద్య సంబంధి అర్హతల పరస్పర గుర్తింపు ను ఇవ్వడం కోసం భారతదేశాని కి, యునైటెడ్ కింగ్ డమ్ ఆఫ్ గ్రేట్ బ్రిటన్ఎండ్  నార్థర్న్ ఐర్లండ్ ల మధ్య సంతకాలైన ఒక అవగాహన పూర్వక ఒప్పంద పత్రాని కిఆమోదం తెలిపిన మంత్రిమండలి

భారత గణతంత్ర ప్రభుత్వాని కి మరియు యునైటెడ్ కింగ్ డమ్ ఆఫ్ గ్రేట్ బ్రిటన్ ఎండ్ నార్థర్న్ ఐర్లండ్ ల మధ్య 2022వ సంవత్సరం ఏప్రిల్ 25వ తేదీ న సంతకాలు జరిగిన విద్యార్హతల పరస్పర గుర్తింపు సంబంధి అవగాహన పూర్వక ఒప్పందం (ఎమ్ఒయు) కు మాన్య ప్రధాన మంత్రి శ్రీ నరేంద్ర మోదీ అధ్యక్షత న 2022 సెప్టెంబర్ 7వ తేదీ న ఏర్పాటైన కేంద్ర మంత్రివర్గ సమావేశం లో ఎక్స్ పోస్ట్ ఫ్యాక్టో ఆమోదాన్ని మంజూరు చేయడమైంది. భారతదేశాని కి మరియు యుకె కు మధ్య అర్హత ల పరస్పర గుర్తింపు అనేది విద్య పరమైన సహకారాన్ని మరియు విద్యార్థుల రాకపోకల ను ప్రోత్సహించడాని కి ఉద్దేశించినటువంటిది. యుకె వద్ద నుంచి వారి ఒక సంవత్సరం మాస్టర్స్ ప్రోగ్రాము కు మాన్యత ను ఇవ్వాలన్న అభ్యర్థన ను పరిశీలన లోకి తీసుకోవడమైంది. 2020వ సంవత్సరం డిసెంబర్ 16వ తేదీ నాడు న్యూ ఢిల్లీ లో ఇరు దేశాల విద్య శాఖ మంత్రుల మధ్య జరిగిన సమావేశం లో దీనికి సంబంధించి ఒక సంయుక్త కార్యాచరణ బృందాన్ని ఏర్పాటు చేయాలని నిర్ణయించడమైంది. ఒకటో సమావేశం 2021వ సంవత్సరం ఫిబ్రవరి 4వ తేదీ న జరిగింది. దాని తరువాత మరిన్ని చర్చోపచర్చలు, సంప్రదింపులు సాగిన అనంతరం ఉభయ పక్షాలు ముసాయిదా ఎమ్ఒయు విషయం లో ఒక అంగీకారానికి వచ్చాయి. ఈ ఎమ్ఒయు విద్యార్హత లు, అధ్యయనం తాలూకు గడువు, విద్యపరమైన డిగ్రీలు/అర్హతల కు సంబంధించిన దస్తావేజు పత్రాలు మరియు రెండు దేశాల విద్య బోధన సంస్థ ల ద్వారా జారీ చేసిన గుర్తింపు పత్రాల యొక్క పరస్పర మాన్యత కు మార్గాన్ని సుగమం చేయాలి అనే ధ్యేయం తో రూపొందింది. ఇంజీనియరింగ్, వైద్యం, నర్సింగ్ మరియు పారా-మెడికల్ ఎడ్యుకేశన్, ఫార్మసీ, న్యాయ శాస్త్రం మరియు భవన నిర్మాణ శాస్త్రం ల వంటి వృత్తి ప్రధానమైన డిగ్రీల ను ఈ ఎమ్ఒయు పరిశీలన పరిధి లోకి తీసుకోలేదు. అంతేకాకుండా, జాతీయ విద్య విధానం (ఎన్ఇపి) 2020 లో నిర్దేశించుకొన్నటువంటి మన లక్ష్యాల లో ఒక లక్ష్యమైన విద్య అంతర్జాతీయీకరణ లక్ష్యానికి అనుగుణం గా ఉన్నత విద్య సంస్థ ల మధ్య సంయుక్త డిగ్రీ మరియు ద్వంద్వ డిగ్రీ పాఠ్యక్రమాల స్థాపన కు కూడా మార్గాన్ని ఈ ఎమ్ఒయు సుగమం చేయనుంది. ఈ ఎమ్ఒయు ఉభయ దేశాల మధ్య విద్య సంబంధి స్వరూపం, కార్యక్రమాలు మరియు ప్రమాణాల గురించి సమాచారాన్ని పరస్పరం ఇచ్చిపుచ్చుకోవడాన్ని ప్రోత్సహిస్తుంది. అలాగే, రెండు దేశాల మధ్య విద్యార్థులు మరియు వృత్తి నిపుణుల రాక పోకల ను పెంపొందింప చేయడం లో సహాయకారి గా ఉంటుంది. దీని ద్వారా ఉభయ పక్షాల అంగీకారం మేరకు విద్య రంగం లో సహకారాని కి అవకాశం ఉన్న ఇతర రంగాల తో పాటు అధ్యయన కార్యక్రమాల వికాసాని కి కూడా ఉభయ పక్షాల సమ్మతి మేరకు ప్రోత్సాహం అందనుంది. ఈ ఎమ్ఒయు రెండు దేశాల కు చెందిన జాతీయ విధానం, చట్టం, నియమ నిబంధనల కు లోబడి అర్హత ల ఆమోదాని కి సంబంధించి సమాన ప్రాతిపదిక ప్రకారం గుర్తింపు ను ఇస్తుంది.
ఆంధ్ర ప్రదేశ్ లో జరిగిన ప్రమాదంలో ప్రాణాలు కోల్పోవడం పట్ల సంతాపం తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఆంధ్ర ప్రదేశ్ లోని చిత్తూరు జిల్లాలో జరిగిన ఒక ప్రమాదంలో ప్రాణ నష్టం వాటిల్లడం పట్ల సంతాపం వ్యక్తం చేశారు. “ఆంధ్ర ప్రదేశ్ లోని చిత్తూరు జిల్లాలో జరిగిన ఒక ప్రమాదంలో ప్రాణ నష్టం సంభవించడం నన్నెంతో వేదనకు గురిచేసింది. ఈ ఘటనలో ప్రాణాలు కోల్పోయిన వారి కుటుంబాలకు ఇదే నా సంతాపం. గాయపడిన వారు కోలుకోవాలని ఈశ్వరుడిని ప్రార్థిస్తున్నాను’’ అని ప్రధాన మంత్రి తన సందేశంలో పేర్కొన్నారు.